Emisija SAT vas ove nedelje vodi na neverovatno putovanje kroz bespuća Afrike.

Nakon 40 godina, ponovo je okupljen deo ekipe ekspedicije Kragujevac-Kilimandžaro, koja je 1975. godine prešla više od 11.000 kilometara, automobilima zastava "101" - čuvenim "stojadinom", i tom prilikom osvojili krov Afrike, Kilimandžaro.

To je neverovatan podvig i za današnje uslove, a kako je izgledalo to neobično i opasno putovanje, kako su se vozila ponašala prolazeći kroz Nubijsku pustinju, koje su probleme imali i kako su se snalazili sa lokalnim stanovništvom, saznaćete, uz inserte iz filma i originalne fotografije, direktno od aktera te neustrašive ekipe.

Repriza emisije je nedeljom na Drugom programu u 23 časa, a urednik i voditelj je Mirko Alvirović.